CELEX: 31999D0381
Language: el
Date: 1999-05-25 00:00:00
Title: 1999/381/ΕΚ: Απόφαση της Επιτροπής, της 25ης Μαΐου 1999, για την τροποποίηση της απόφασης 97/370/ΕΚ για την έγκριση μεθόδων ταξινόμησης των σφαγίων χοίρου στη Σουηδία [κοινοποιηθείσα υπό τον αριθμό Ε(1999) 1342] (Το κείμενο στη σουηδική γλώσσα είναι το μόνο αυθεντικό)

Avis juridique important

|

31999D0381

1999/381/ΕΚ: Απόφαση της Επιτροπής, της 25ης Μαΐου 1999, για την τροποποίηση της απόφασης 97/370/ΕΚ για την έγκριση μεθόδων ταξινόμησης των σφαγίων χοίρου στη Σουηδία [κοινοποιηθείσα υπό τον αριθμό Ε(1999) 1342] (Το κείμενο στη σουηδική γλώσσα είναι το μόνο αυθεντικό)  

Επίσημη Εφημερίδα αριθ. L 145 της 10/06/1999 σ. 0037 - 0038

ΑΠΟΦΑΣΗ ΤΗΣ ΕΠΙΤΡΟΠΗΣτης 25ης Μαΐου 1999για την τροποποίηση της απόφασης 97/370/ΕΚ για την έγκριση μεθόδων ταξινόμησης των σφαγίων χοίρου στη Σουηδία[κοινοποιηθείσα υπό τον αριθμό Ε(1999) 1342](Το κείμενο στη σουηδική γλώσσα είναι το μόνο αυθεντικό)(1999/381/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης σφαγίων χοίρου(1), όπως τροποποιήθηκε τελευταία από τον κανονισμό (ΕΚ) αριθ. 3513/93(2), και ιδίως το άρθρο 5 παράγραφος 2,Εκτιμώντας:ότι η Επιτροπή, με την απόφασή της 97/370/ΕΚ(3), έχει επιτρέψει διαφόρους μεθόδους ταξινόμησης των σφαγίων χοίρου στη Σουηδία·ότι η σουηδική κυβέρνηση ζήτησε από την Επιτροπή να της επιτρέψει να χρησιμοποιήσει νέα μέθοδο ταξινόμησης των σφαγίων χοίρου· ότι έχουν παρασχεθεί οι πληροφορίες που απαιτούνται σύμφωνα με το άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, για τον καθορισμό των λεπτομερειών εφαρμογής της κοινοτικής κλίμακας ταξινόμησης σφαγίων χοίρου(4)· ότι από την εξέταση της αιτήσεως διαπιστώθηκε ότι πληρούνται οι αναγκαίοι όροι για να δοθεί άδεια στην εν λόγω μέθοδο ταξινόμησης·ότι πρέπει, συνεπώς, να τροποποιηθεί η απόφαση 97/370/ΕΚ·ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η απόφαση 97/370/ΕΚ τροποποιείται ως εξής:1. Στο άρθρο 1 προστίθεται η ακόλουθη περίπτωση: "- το όργανο που ονομάζεται 'Fully automatic ultrasonic carcass grading' (Autofom) και η σχετική μέθοδος εκτίμησης λεπτομέρειες της οποίας παρατίθενται στο τμήμα 3 του παραρτήματος."2. Το παράρτημα της παρούσας απόφασης προστίθεται στο παράρτημα ως μέρος 3.Άρθρο 2Η παρούσα απόφαση απευθύνεται στο Βασίλειο της Σουηδίας.Βρυξέλλες, 25 Μαΐου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 301 της 20.11.1984, σ. 1.(2) ΕΕ L 320 της 22.12.1993, σ. 5.(3) ΕΕ L 157 της 14.6.1997, σ. 19.(4) ΕΕ L 285 της 25.10.1985, σ. 39.ΠΑΡΑΡΤΗΜΑ"ΜΕΡΟΣ 3Fully automatic ultrasonic carcass grading (Autofom)1. Η ταξινόμηση των σφαγίων χοίρου πραγματοποιείται με το όργανο που ονομάζεται 'Fully automatic ultrasonic carcass grading' (Autofom).2. Το όργανο πρέπει να είναι εφοδιασμένο με 16 μορφοτροπείς υπερήχων, 2 MHz (krautkrämer, SFK 2 NP) που πραγματοποιεί μετρήσεις σε απόσταση 25 mm μεταξύ κάθε μορφοτροπέα.Τα στοιχεία των υπερήχων περιλαμβάνουν μετρήσεις που αφορούν το πάχος του λίπους και το βάθος των μυών.Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας με τη βοήθεια κεντρικής μονάδας επεξεργασίας στοιχείων.3. Η περιεκτικότητα σε άπαχο κρέας του σφαγίου υπολογίζεται με βάση 29 σημεία μετρήσεως σύμφωνα με τον ακόλουθο τύπο:>ΑΝΑΦΟΡΑ ΣΕ ΓΡΑΦΙΚΟ>όπου:^y= υπολογιζόμενο ποσοστό απάχου κρέατος στο σφάγιο.4. Η περιγραφή των σημείων μετρήσεως και η περιγραφή της στατιστικής μεθόδου αναφέρονται στο σουηδικό πρωτόκολλο, μέρος ΙΙ, που διαβιβάστηκε στην Επιτροπή σύμφωνα με το άρθρο 3 παράγραφος 3 του κανονισμού (ΕΟΚ) αριθ. 2967/85 της Επιτροπής.Ο τύπος ισχύει για σφάγια που ζυγίζουν από 50 έως 120 χιλιόγραμμα".